ความเดิมตอนที่แล้ว
คุณจะบอกว่าคาร์สัน เชเพิร์ดเป็นหมอเหรอ
- เคยเป็นค่ะ - คาร์สันเล่าว่าภรรยาเขาป่วย
เนื้องอกค่ะ เธอเสียชีวิตบนเตียงผ่าตัด
ฉันไม่รู้ว่าคุณตัดสินใจเรื่องขึ้นเหนือแล้ว
ผมตัดสินใจรับตำแหน่งนี้
เบ็คกี้
พี่เอาแต่อ่านหนังสือ พี่ไม่มีเวลามาเล่นกับผมแล้ว
- ผมรู้สึกไม่ค่อยดี - โคดี้
(ศูนย์พยาบาล)
ยาน่าจะช่วยบรรเทาอาการปวด
พยายามพักผ่อนนะ โคดี้
แกเป็นอะไร
ไม่แน่ใจค่ะ แต่คิดว่าไส้ติ่งอักเสบ
ร้ายแรงหรือเปล่า
ถ้าไม่ผ่าตัดออกแล้วไส้ติ่งแตกขึ้นมา
มันอาจจะร้ายแรงมาก
คุณผ่าตัดได้ไหม
ฉันไม่ใช่พยาบาลผ่าตัด เราต้องการหมอ
- ฉันจะส่งโทรเลขหาหมอเบินส์ - หมอลาพักค่ะ
ตอนนี้คาร์ล สตรอห์มดูแลคนไข้แทน
แต่ต่อให้หมอสตรอห์มเดินทางมาในทันที เขาก็อาจมาไม่ถึงจนกระทั่งบ่ายวันพรุ่งนี้
- จะทันเวลาไหม - เราไม่มีทางรู้ได้
มีหมออีกคนที่อยู่ใกล้กว่า
คาร์สันบอกว่าจะไม่กลับมา
งั้นเราก็ต้องทำให้เขาเปลี่ยนใจ
แน่ใจนะว่าไม่อยากอยู่ที่นี่เป็นเพื่อนอบิเกล
คุณต้องใช้อาสาสมัครทุกคน บิล เรื่องนี้สำคัญมาก
- ถ้าโคดี้เป็นอะไรไป... - ผมเข้าใจ
เอาละ ทุกคนฟังทางนี้
เราไม่รู้ว่าคาร์สัน เชเพิร์ด ออกจากเมืองไปทางไหน
ถ้าเราโชคดี เมื่อคืนเขาเดินทางได้ไม่ไกล
ทุกคนแยกย้าย
- ถ้าเขาไม่อยากกลับมาล่ะ - เราก็ต้องทำให้กลับ
- เราเหลือเวลาแค่ไหน - ไม่มาก คาร์สันคือความหวังสุดท้าย
ถ้าเราหาเขาไม่เจอ เด็กคนนี้อาจต้องตาย
ไปเร็ว
ควบไป เร็วเข้า
โคดี้จะหายดีใช่ไหมคะ
พยาบาลคาร์เตอร์ พยายามเต็มที่จนกว่าหมอจะมา
ถ้าพวกเขาหาตัวคุณเชเพิร์ดไม่ได้ล่ะ
ที่รัก อย่าคิดอย่างนั้นสิ คนครึ่งเมืองออกไปหาตัวเขา
หนูใจร้ายกับโคดี้
หนูน่าจะใช้เวลากับน้องมากกว่านี้
เบ็คกี้ เธอมีเวลาให้ใช้กับน้องอีกเยอะ
พอเขาหายดี
ถ้าเกิดน้องไม่หายดีล่ะคะ
เธอต้องมีศรัทธา
เราก็ต้องเข้มแข็ง เพื่อกันและกัน และเพื่อโคดี้
(เมื่อดวงใจเพรียกหา)
คาร์สัน
คุณมาทำอะไรที่นี่
เราตามหาคุณทั่วเลย
อบิเกลน่าจะบอกพวกคุณว่าอย่าเลย
เรื่องโคดี้ค่ะ แกป่วย
เฟธคิดว่าไส้ติ่งแกจะแตก
หมอคนไหนก็ผ่าตัดให้ได้
หมอคนอื่นอยู่ไกลเกินไป พวกเขาคงเดินทางมาไม่ทัน
เชื่อผมเถอะ ผมไม่ใช่คนที่คุณอยากได้
อบิเกลเล่าเรื่องภรรยาคุณให้พวกเราฟัง
งั้นคุณก็รู้แล้วสินะ
คนไข้คนสุดท้ายที่ผมผ่าตัด ไม่รอดชีวิต
ฉันว่าคุณคงช่วยชีวิตคน มาหลายคนก่อนหน้านั้น
นั่นคือสิ่งที่คุณต้องทำ เพื่อโคดี้
ผมไม่ได้รักษาคนไข้มาตั้งสองปี
ฉันไม่เชื่อแม้แต่นิด ว่าคุณลืมทุกอย่างหมดแล้ว
คาร์สัน
เราต้องการคุณค่ะ
ตกลง
ผมจะกลับไปตรวจให้
แต่ผมสัญญาได้แค่นั้น
ขอบคุณค่ะ
ข้าวเช้ามาแล้ว
ในที่สุด ขอบคุณครับ
ตายจริง
น่าอายที่สุด
ทำไมล่ะ
อันนี้ของริปค่ะ
คุณเอเวอรี่ขอให้ฉันให้อาหารมันตอนเขาไม่อยู่
ไม่อยู่เหรอ เขาไปไหน
เขาไปตามหาคาร์สัน เชเพิร์ด
เห็นว่าเขาเป็นหมอแน่ะ ไม่ได้เป็นพ่อครัว
ทุกคนมีความลับกันทั้งนั้น
ถือว่าโชคช่วยด้วยแหละ โคดี้ที่น่าสงสารป่วยหนัก
คุณเชเพิร์ดอาจเป็น ความหวังเดียวที่จะช่วยแก
แล้วอบิเกลเป็นยังไงบ้าง
ก็ดี เมื่อดูจากสถานการณ์
มันไม่ใช่เรื่องง่าย
ฉันจะลองหาข้าวเช้าให้คุณนะ
เสียใจด้วยเรื่องเด็กคนนั้น
ใช่ เราทุกคนเสียใจ
แต่พวกเราทำอะไรไม่ได้มาก
นอกจากสวดภาวนา
- แกเป็นยังไงบ้าง - อาการทรงตัวค่ะ
แต่ยังปวดมาก
- คาร์สัน - โคดี้อยู่ไหน
ทางนี้ค่ะ
เป็นไง คู่หู อาการมีอะไรบ้าง
ไข้ขึ้น ปวดตรงช่องท้อง เวียนหัว อาเจียน
กดแล้วเจ็บ บวมด้วย
ไส้ติ่งแกอักเสบ ยิ่งผ่าออกเร็วก็ยิ่งดี
โอเค คุณทำได้ไหม
ผมรีบมาเร็วที่สุดแล้ว
- คุณคงเป็นหมอสตรอห์ม - ใช่
- เป็นอย่างนี้มานานหรือยัง - ตั้งแต่เมื่อคืนค่ะ
ถ้าคุณแตะข้างลำตัว จะเห็นได้ว่าไส้ติ่งบวม
- นี่ใช่ความคิดผู้เชี่ยวชาญไหม - ผมเคยรักษาคนไข้
คาร์สัน เชเพิร์ดครับ
ผมจำชื่อนี้ได้
คณะกรรมการแพทย์สอบสวนเรื่องคุณ
ใช่ ผมโดนสอบสวน
พวกเขาประกาศให้คาร์สันไม่ผิด นายอำเภอเรายืนยัน
ในเมื่อคุณไม่ได้รักษาคนไข้แล้ว คุณเชเพิร์ด
ให้ผมตรวจสอบว่าคนไข้ผมเป็นอะไรได้หรือยัง
แน่นอน
เชิญทุกคนออกไปครับ
- ผมอยากอยู่ต่อ ถ้าคุณไม่ว่าอะไร - ที่จริง ผมว่า
แต่คงต้องขอให้พยาบาลอยู่คอยช่วย
ฉันยินดีช่วยเต็มกำลังค่ะ
ไปหากาแฟดื่มกันเถอะ
ลี ฉันดีใจที่คุณกลับมา คุณเจอคาร์สันหรือเปล่า
เจอ เขาอยู่กับโคดี้
คุณนั่งก่อนสิ เดี๋ยวฉันทำแซนด์วิชให้
ไม่ล่ะ ขอบคุณ ผมไม่ค่อยหิว
แต่คุณไม่ได้กินข้าวเช้า
ใช่ ผมต้องไปทำงาน
งานรอได้ คุณต้องพักผ่อน
ผมต้องล้างเนื้อล้างตัวแล้วไปสำนักงานต่างหาก
โรงเลื่อยยังทำงานได้น่ะ ถ้าไม่มีคุณอีกสองสามชั่วโมง
โรซี่ คุณเลิกจู้จี้สักทีได้ไหม
ฉันทำอะไรผิดหรือเปล่าคะ
เปล่า ไม่ใช่ ผม...
ผมแค่เหนื่อยน่ะ
ลี ฉันเป็นภรรยาคุณ
ฉันรู้ว่าคุณเป็นยังไงตอนเหนื่อย
แต่นี่มันไม่ใช่
เอาไว้ทีหลัง โอเคนะ
ได้โปรด
ไม่รู้จะรู้สึกยังไงดี เรื่องมารยาทของหมอสตรอห์ม
เขาเป็นหัวหน้าแผนกศัลยกรรม ที่โรงพยาบาลเมโมเรียล
ในยูเนียนซิตีมาสิบปีแล้ว
เขาต้องเก่งมากแน่ๆ
- ผมมีข่าวมาแจ้ง คุณนายสแตนตัน - หวังว่าจะเป็นข่าวดี
ผมตรวจสอบอย่างละเอียด
คุณคงโล่งใจมากทีเดียว มันไม่ใช่ไส้ติ่งอักเสบ
โคดี้ไม่ต้องผ่าตัดเหรอคะ
- ไม่ต้อง - ข่าววิเศษที่สุด
แต่แกมีอาการไส้ติ่งอักเสบครบ
อาการที่เข้าข่ายหลายโรค
แกมีไข้ ซึ่งแปลว่ามีการติดเชื้อ
การติดเชื้อที่น่าจะเกิดจากหวัด
หรือปัญหาลำไส้ เช่นลำไส้อักเสบ
แต่ก็น่าจะเป็นหวัดลงกระเพาะมากกว่า
มันไม่ใช่ไข้หวัด
คุณบอกว่าไม่ได้รักษาคนไข้แล้วไม่ใช่เหรอ
ถ้าเขาพูดถูกล่ะคะ
สาวน้อย การผ่าตัดมันเสี่ยงมาก
ติดเชื้อในกระแสเลือด ติดเชื้อแบคทีเรีย เสียเลือด มันฆ่าคนไข้ได้ทั้งนั้น
มันไม่ใช่ขั้นตอนที่เอะอะก็จะทำ
ผมไม่ได้เอะอะ
คุณนายสแตนตัน
ผมรักษาคนไข้มา 20 ปี
ถ้าผมคิดว่าการผ่าตัดจำเป็น ก็คงแนะนำไปแล้ว
คุณคิดผิด
คุณฉุกคิดบ้างไหม ว่าคุณต่างหากที่อาจคิดผิด
หรือคุณแค่คิดว่าตัวเองฉลาดกว่าคนอื่นหมด
อย่าให้มันเป็นเรื่องส่วนตัวเลย
เด็กอาจต้องตายเพราะผ่าตัดทั้งๆ ที่ไม่จำเป็น
ด้วยน้ำมือของชาย ที่พยายามพิสูจน์ว่าตนเป็นวีรบุรุษ
ผมว่าเรื่องนี้ส่วนตัวแน่ๆ
คุณบอกให้ผ่าตัด ส่วนคุณบอกให้รอ
ผมให้น้ำมันละหุ่งกับยาระบายไป
เราจะรู้ในอีกวันสองวัน
คุณคิดงั้นล่ะสิ
ผมเข้าใจว่าคุณเสียคนไข้คนล่าสุดไป บนเตียงผ่าตัด
แต่ผมไม่คิดว่าคุณมีสิทธิ์ให้คำแนะนำ
แต่คุณเป็นคนตัดสินใจ คุณนายสแตนตัน
ขอบคุณสำหรับคำแนะนำ หนุ่มๆ
ฉันว่ารอจนเช้าแล้วดูอาการโคดี้อีกทีค่ะ
คาร์สันคะ
คาร์สัน
คาร์สันคะ อย่าไปเลย
ผมจะอยู่ทำไม
แค่อบิเกลอยากให้คุณรออีกนิด
ไม่ได้แปลว่าเธอคิดว่าคุณผิด
มันแค่แปลว่าเธอกลัว
เธอถามความเห็นผม ผมก็ให้ไปแล้ว
- ไม่รู้ผมจะอยู่ต่อไปทำไม - คาร์สัน การผ่าตัดมันเสี่ยง
อบิเกลรู้ดี
ถ้ามีโอกาสว่ามันไม่จำเป็น...
โคดี้ต้องผ่าตัด
แทบจะไม่เหลือเวลาแล้ว
- ผมไปดีกว่า - อย่าไปนะคะ
รออีกสักวัน เผื่อไว้
ฉันขอแค่นั้นแหละค่ะ
วันเดียวนะ
แล้วผมจะไป
ครูแทตเชอร์ ทำไมพยาบาลคาร์เตอร์ ไม่ยอมให้เราเยี่ยมโคดี้
เขาป่วยจ้ะ ที่รัก
แต่ทำไมเราไปหาไม่ได้
เรายังไม่รู้ว่าเขาป่วยเป็นอะไร
ถ้าเผื่อเขาเป็นหวัด
พยาบาลคาร์เตอร์ไม่อยากให้พวกเธอติดหวัด
ผมไปจับกบมาจากสระน้ำเพื่อให้เขาร่าเริงขึ้น
พวกเราทำการ์ดกันแทนดีกว่า
พรุ่งนี้วันเกิดเขา
พวกเธอก็ทำการ์ดวันเกิดให้ได้
แต่ถ้าเขาป่วย เขาจะจัดงานวันเกิดได้ยังไง
เขาจะจัดงานวันเกิดทันทีที่อาการดีขึ้นจ้ะ
ทีนี้เริ่มทำการ์ด แล้วเอาไปทำต่อที่โรงเรียนนะ
โรสแมรี่
เอลิซาเบธ
ฉันขอโทษที คงใจลอยไป
มีอะไรหรือเปล่า
ลีน่ะ
เขามีเรื่องที่ไม่ยอมบอกฉัน ฉันไม่รู้ว่ามันคืออะไร
คุณพยายามคุยกับเขาหรือยัง
เอลิซาเบธ ฉันน่ะคุยเก่งสุดๆ
แต่เขาเดินหนีไปเฉยๆ
งั้นก็มีอะไรผิดปกติจริงๆ
- ใช่ไหม - คุณต่างหาก
ฉันเหรอ
โรสแมรี่ที่ฉันรู้จักไม่ยอมแพ้
โดยเฉพาะเรื่องการหาความจริงบางอย่าง
ฉันไม่เคยคิดในแง่นั้น
งั้นคุณก็น่าจะลองดู
ฉันเคยอ่านคอลัมน์ให้คำแนะนำ ที่บอกว่าการสื่อสาร
คือสิ่งสำคัญที่สุดในความสัมพันธ์
คุณยกคำพูดฉันมาบอกฉันเหรอ
คำแนะนำที่ดีก็คือคำแนะนำที่ดี
แม้แต่นักเขียนคอลัมน์ก็ยังต้องการคำแนะนำสินะ
โดยเฉพาะคำแนะนำของเธอเอง
(ร้านเหล้า)
ผมนั่งด้วยคนได้ไหม
เอาสิ
ผมรู้ว่าเราคิดเห็นไม่ตรงกันเรื่องวิธีรักษาโคดี้
ผมไม่มีประสบการณ์เท่าคุณ
คุณเชเพิร์ด พรุ่งนี้เช้าเด็กคนนั้นจะหายดี
ไม่หรอก ถ้าผมถูกและคุณผิด
มันมีโอกาสเป็นไปได้น้อยมาก
คุณเพลาๆ หน่อยไหม เผื่อคุณต้องผ่าตัดจริงๆ
คุณก็ยุ่งแต่เรื่องตัวเองสิ
นี่ก็เรื่องของผม
- ผมเป็นห่วงเด็กคนนั้น - เหมือนที่ห่วงภรรยาคุณใช่ไหม
คุณไม่ได้อยู่ในเหตุการณ์
ผมพยายามช่วยแอมเบอร์แล้ว
คุณก็ว่าอย่างนั้น
ถ้าคุณกรุณาฟังผม ไส้ติ่งโคดี้...
บอกตรงๆ ผมฟังมาเกินพอ
คณะกรรมการแพทย์อาจบอกว่าคุณไม่ผิด
แต่มันก็ไม่ได้แปลว่าคุณเป็นหมอที่ดี
ผมไม่ยอมให้คุณฆ่าคนไข้อีกคน
โคดี้จะตายเพราะคุณมันขี้ขลาด
นี่ๆ เลิกกันเดี๋ยวนี้ เลิกซะ
คุณก็เห็นว่าเขาทำอะไร
เขาทำร้ายผม จับกุมเขาสิ
ผมเห็นแค่หมอสองคนคิดเห็นไม่ตรงกัน
ไม่จำเป็นต้องตั้งข้อหา
เป็นอย่างนั้นเองสินะ
ปกป้องพวกเดียวกัน
คุณกล่าวหาว่าผมไม่ทำตามหน้าที่เหรอ
เปล่า ไม่ใช่อยู่แล้ว
ก็ดี
ผมว่าคืนนี้คุณพอแล้วล่ะ
คุณก็ด้วย
ลี
คุณอยู่นี่เอง ข้าวเย็นเกือบพร้อมแล้ว
ผม...
ผมว่าจะไปนอนเลย
ได้โปรด
ไม่ว่าจะเป็นเรื่องอะไร
บอกฉันเถอะ ให้ฉันช่วย
ไม่มีอะไรหรอก
ลี
ผมแค่...
ผมไม่อยากรบกวนคุณ เท่านั้นเอง
ชีวิตแต่งงานมีเพื่ออย่างนั้นไม่ใช่เหรอ
เพื่อรบกวนอีกฝ่ายจนกว่าความตายมาพรากเรา
ก็...
ผมคิดถึงโคดี้อยู่บ่อยๆ
เราทุกคนแหละ
คุณจำได้ไหมที่ผมเล่าว่าเสียน้องชายไป
- ได้ ตอนคุณยังเด็ก - นั่นแหละ
บางครั้งโคดี้ก็ทำให้ผมนึกถึงแพทริก
เขาเป็นเด็กดี
ทำตามที่บอกเสมอ
ส่วนใหญ่แล้วน่ะ
ยังไงก็เถอะ
พอแพทริกป่วย
หมอไม่รู้ว่าเขาเป็นอะไร
บอกว่าต้องรอดูอาการ
คืนสุดท้าย เขาขอให้ผมอ่านหนังสือให้ฟัง
เขาชอบน่ะ
ทอม ซอว์เยอร์ หนังสือเล่มโปรดเขาล่ะ
เราเหลืออีกแค่บทเดียว
แต่คืนนั้นผมเหนื่อย
เลยขอเปลี่ยนไปอ่านให้ฟังตอนเช้าแทน
ผมไม่มีโอกาสได้อ่าน
เขาจากไปในคืนนั้นเลย
ลี
เสียใจด้วยนะคะ
ทำไมคุณถึงไม่บอกฉัน
ผมรู้สึกว่าผมควรมีคำตอบ สำหรับทุกเรื่อง ไม่ใช่ปัญหามั้ง
ก็อาจไม่เป็นไรถ้าเราจะหาคำตอบด้วยกัน
ถ้าเกิดมันไม่มีคำตอบล่ะ
นั่นก็คงไม่เป็นไรเหมือนกัน
นอนไม่หลับสินะคะ
แกเป็นยังไงบ้าง
ฉันกลัวว่าอาการแกจะแย่ลง
- ไข้ล่ะ - สูงขึ้นเรื่อยๆ ค่ะ
ชีพจรแผ่วมาก
ไส้ติ่งจะแตกแล้ว
- ฉันจะไปตามหมอสตรอห์ม - ผมเจอเขาที่ร้านเหล้า
เขาผ่าตัดไม่ได้หรอก
งั้นคุณต้องเป็นคนทำ
ไปตามอบิเกล
ถ้าผมไม่ผ่าตัดเดี๋ยวนี้ ไส้ติ่งในท้องโคดี้จะแตก
และถ้าเป็นอย่างนั้น แบคทีเรียจากการอักเสบ
จะไหลไปตามกระแสเลือด ทำให้เขาติดเชื้อ
มันจะแพร่เชื้อไปทุกที่
และเมื่อเป็นอย่างนั้น เราก็จะช่วยอะไรไม่ได้
แต่หมอสตรอห์มบอกว่าการผ่าตัดอันตราย
เขาพูดถูก โดยเฉพาะถ้าทำที่นี่
เราไม่มีเครื่องมือผ่าตัดสมัยใหม่
มีปัญหาเรื่องอนามัย การเสียเลือด
และอีกล้านแปด
และถ้ามีเวลาให้ย้ายโคดี้ไปโรงพยาบาล
ผมก็คงแนะนำให้ทำ
แต่ไม่มีเวลาแล้ว
ถ้าเราไม่ผ่าตัดตอนนี้
โคดี้จะตาย
คุณมั่นใจแน่นะ
ร้อยเปอร์เซ็นต์ครับ
คุณต้องเชื่อใจผม อบิเกล
ก็ได้
ทำตามที่คุณเห็นควร
ผมต้องใช้มีดผ่าตัด คีม สายรัด ฆ่าเชื้อทุกอย่างมาด้วย
กรดคาร์บอลิกถ้าคุณมี ถ้าไม่มีขอน้ำต้มร้อนๆ
ผมไม่อยากให้มีการปนเปื้อน
ฉันจะเตรียมทุกอย่างให้ทันทีค่ะ
คุณต้องออกไป
คาร์สัน
อย่าปล่อยให้ลูกฉันตายนะ
มันยากที่จะนั่งเฉยๆ อยู่ตรงนี้
คุณต้องไปนอน อบิเกล
ฉันนอนไม่หลับหรอก
ไม่หลับจนกว่าจะรู้ว่าโคดี้ปลอดภัย
ฉันเสียลูกชายไปคนหนึ่งแล้ว เอลิซาเบธ
ฉันไม่รู้จะทำยังไงถ้าต้องเสียโคดี้
เด็กคนนั้นคือดวงใจของฉัน
แกเป็นส่วนหนึ่งของฉัน
แกเป็นส่วนหนึ่งของเราทุกคน
มีอะไรคืบหน้าไหม
ยังไม่มี
ผ่านมานานหรือยัง
ประมาณชั่วโมงเศษๆ
มีอะไรให้เราช่วยไหม
ฉันไปชงชาให้พวกเราดีกว่า
ฉันจะช่วย
คุณตัดสินใจถูกแล้ว
ลี หวังว่าคุณจะพูดถูก
ผมรู้ว่าผมถูก
- แกจะไม่เป็นอะไร - ใช่
โฮป แวลเลย์เปลี่ยนไปจริงๆ สินะ
ตอนฉันมาใหม่ๆ คุณกลัวแม้แต่เงาตัวเอง
แต่ดูตอนนี้สิ
คุณดูแลอบิเกล ให้คำแนะนำฉัน
และเปลี่ยนแปลงชีวิตของเด็กๆ ทุกคนที่นี่
คุณมาไกลเหลือเกิน
ฉันแทบจะจำคุณไม่ได้
คุณใจดีมากที่พูดอย่างนั้น
แต่บอกตามตรง
บางวันฉันก็รู้สึกว่างเปล่า จนไม่มั่นใจว่าจะเดินต่อไหวไหม
คุณคิดถึงแจ็ก
มากกว่าที่คุณรู้
เขากำลังสู้เพื่อสิ่งที่ถูกต้องที่นั่น
คุณก็กำลังสู้เพื่อสิ่งที่ถูกต้องที่นี่
เขาต้องภูมิใจในตัวคุณ
ถึงเวลาไปแล้ว เฮนรี่
ไปเหรอ
เพิ่งได้โทรเลขจากผู้พิพากษา
เขาเลื่อนวันขึ้นศาล
ผมรู้ว่าคุณอยากกำจัดผมไวๆ แต่...
ผมมีเรื่องอยากขอให้ช่วย
คุณอยากขอให้ผมช่วยเนี่ยนะ
ไม่ใช่เรื่องใหญ่อะไร
คุณช่วยให้ผมอยู่ที่นี่
จนกว่าจะรู้ว่าโคดี้เป็นยังไงได้ไหม
อีกแค่วันเดียว
เรายังเดินทางไปก็ยังทัน
คุณถ่วงเวลา
จะเรียกว่าอะไรก็เชิญ
ทำไมถึงเป็นห่วงเป็นใยอบิเกลนัก
ทำไมคุณถึงห่วงล่ะ
เห็นว่าอากาศจะดีขึ้นพรุ่งนี้
ไว้จะบอกแล้วกันถ้ามีข่าวเรื่องเด็กคนนั้น
ผ่านมาห้าชั่วโมงกว่าๆ แล้ว
เดี๋ยวเราก็คงได้ข่าวเร็วๆ นี้
มันนานขนาดนี้เชียวเหรอ
คาร์สัน
เราผ่าเอาไส้ติ่งออกทันเวลา
ขอบคุณสวรรค์
โคดี้ยังไม่ได้สติ
แต่แกจะหายดีใช่ไหม
- ใช่ไหม - อบิเกล แกเสียเลือดมาก
ไม่นะ
แกยังมีไข้ ชีพจรเต้นแผ่ว
เราพยายามสุดฝีมือ
แน่นอนอยู่แล้วค่ะ
ผมเพิ่งไปศูนย์พยาบาลมา
คุณเชเพิร์ด หวังว่าคุณจะมีคำอธิบายที่ดี
ฉันอนุญาตให้เขาผ่าตัด
คุณคิดผิด
ถ้าฉันเข้าใจไม่ผิด ตอนนั้นคุณผ่าตัดไม่ไหว
คณะกรรมการแพทย์จะต้องได้ฟังเรื่องนี้
พวกเขาจะได้ยินว่าคุณวินิจฉัย อาการไส้ติ่งอักเสบผิด
คุณอาจฆ่าเด็กนั่นด้วยความมุทะลุของคุณ
ผมรู้แค่ว่าแกไม่ได้ตายเพราะไส้ติ่งแตก
แกน่าจะถูกส่งตัวไปโรงพยาบาลที่เหมาะสม
ที่มีเครื่องมือผ่าตัดเหมาะสม
คุณหมอสตรอห์ม ฉันตัดสินใจไปแล้ว และยืนยันตามนั้น
ก็ได้
งั้นผมขอตัวล่ะ
แกเป็นคนไข้ของคุณแล้ว
แต่ถ้าแกตาย มันก็เป็นความผิดคุณ
ผมขอโทษที่คุณต้องมาได้ยิน
- ฉันไปหาโคดี้ได้หรือยัง - แน่นอนครับ
ฉันเดินไปส่งคุณเอง อบิเกล
ท่าทางคุณต้องพักหน่อย
(ร้านเหล้าอาชาขาว)
ได้ยินว่าเมื่อคืนทุลักทุเลน่าดู
ประมาณนั้นแหละครับ
คุณน่าจะอยากนอนพัก
ไว้ทีหลังดีกว่า
ตอนนี้คุณทำอะไรไม่ได้แล้ว
นั่นน่ะสิ ถ้าเกิดผมทำไปไม่พอล่ะ
คุณไม่มีสิทธิ์ตัดสินใจ ว่าใครจะอยู่ใครจะตาย เพื่อนเอ๋ย
เรื่องนั้นขึ้นอยู่กับพระเบื้องบน
คุณเข้าใจเร็วเท่าไร มันก็ยิ่งดีต่อตัวคุณเท่านั้น
ชีวิตผมคงไม่ได้เป็นอย่างที่ผมหวังให้มันเป็น
คุณเปลี่ยนมันได้
ถ้าเกิดมันสายไปแล้วล่ะ
จนกว่าเราจะลาโลกนี้ มันก็ไม่มีคำว่าสายไป
ผมรู้อย่างหนึ่งนะ หมอ
การวิ่งหนีไม่เคยเป็นคำตอบ
ผมจะคอยช่วยเอง
หาของสำหรับโครงการที่โรงเรียนเหรอครับ
เด็กๆ กำลังทำการ์ดให้โคดี้
นั่นสินะ
ฉันอยากส่งโทรเลข
ถึงคณะกรรมการแพทย์ที่เคป ฟูลเลอร์ตันค่ะ
ได้ครับ
นี่ครับ
ฉันไม่อยากให้คุณทำเลย
เราเคยพบกันเหรอ
เอลิซาเบธ แทตเชอร์ค่ะ ฉันเป็นเพื่อนนายกเทศมนตรีสแตนตัน
และคาร์สัน เชเพิร์ด
คาร์สัน เชเพิร์ดเป็นคนอันตราย
เขาทำการผ่าตัด ทั้งๆ ที่ไม่ได้รักษาคนไข้มากว่าสองปี
เขาทำสิ่งที่ต้องทำเพื่อรักษาชีวิตเด็ก
คุณไม่รู้ด้วยซ้ำว่าเขารักษาชีวิตใครได้ไหม
ฉันรู้ว่าโคดี้ไม่มีทางรอด ถ้าไม่ใช่เพราะคาร์สัน
น้องสาวฉันตายแล้ว และมันเป็นความผิดเขา
บางครั้ง พระเจ้าก็มีแผนการอื่น คุณเบนเนตต์
พวกมันไม่ใช่แผนที่เราอยากได้
แต่เราก็ต้องยอมรับและก้าวต่อไป
คุณจะรู้สึกคิดต่างจากนี้
ถ้าเด็กคนนั้นไม่รอด
ฉันภาวนาให้แกรอด
ได้โปรดเถอะ
เลิกโกรธและให้อภัยคาร์สัน
เขาเจ็บเสียยิ่งกว่าคุณอีก
สุขสันต์วันเกิด หนุ่มน้อยของฉัน
โคดี้ เธอต้องอาการดีขึ้น
ฉันรู้ว่าเธอเป็นนักสู้
เธอผ่านมาตั้งมากและเธอไม่เคยยอมแพ้
ชีวิตยังมีอะไรเหลืออีกตั้งเยอะ
มีอะไรมากมายให้ทำ
ถ้าจะมีเวลาไหนให้สู้ โคดี้ ตอนนี้คือเวลานั้น
นะจ๊ะ
อย่ายอมแพ้
(อบิเกลคาเฟ่)
บอกเลย ผมประหลาดใจที่เห็นคุณมาเก็บโต๊ะที่นี่
ทำแทนหุ้นส่วนธุรกิจน่ะ
เธออยู่ศูนย์พยาบาลเหรอ
ใช่ บอกว่าจะไม่ไปไหนจนกว่าโคดี้จะได้สติ
นั่นสินะ
หนุ่มๆ คะ
พวกคุณจะมาร่วมสวดภาวนาที่โบสถ์ไหม
- ไม่พลาดหรอก - ผมไปแน่
หลังล้างจานและปิดร้านเสร็จ
ให้ดีกว่านั้น
เราจะช่วยคุณอีกแรง
ความคิดดี
(โทรเลข)
โปรดประทานสุขภาพ และความแข็งแกร่งให้แกหายดี
เราอธิษฐานในนามพระผู้เป็นเจ้า ผู้ทรงสอนให้เราสวดภาวนา
ข้าแต่พระบิดา...
ผู้ทรงสถิตในสวรรค์
ขอนามพระองค์เป็นที่สักการะ
ให้อาณาจักรพระองค์มาตั้งอยู่
ขอให้เป็นไปตามพระทัย ทั้งในสวรรค์และแผ่นดินโลก
โปรดประทานอาหารประจำวัน แก่ข้าพเจ้าทั้งหลาย
โปรดยกหนี้ให้ข้าพเจ้า ดังที่ข้าพเจ้ายกหนี้ให้ผู้ที่เป็นหนี้
อย่านำข้าพเจ้าไปทดลองทดสอบ
โปรดช่วยข้าพเจ้าให้พ้นจากสิ่งชั่วร้าย
เหตุว่าอาณาจักร ฤทธิ์เดช และสง่าราศีเป็นของพระองค์
สืบๆ ไปเป็นนิตย์ อาเมน
- แกเป็นไงบ้าง - หัวใจเต้นเป็นปกติ
ไข้ลดแล้ว
โคดี้
ได้ยินฉันไหม
โคดี้
โคดี้ ตื่นสิ
โคดี้ ที่รัก
ได้โปรด โคดี้
ตื่นเถอะนะ
โคดี้
ผมอยู่ไหน
อยู่ศูนย์พยาบาลจ้ะ ที่รัก
ผมจำได้ว่าปวดท้อง
ใช่ เธอปวดท้อง
แต่ตอนนี้ไม่เป็นไรแล้วนะ
เธอจะหายดี
ฉันไม่รู้จะขอบคุณยังไง
เราจะให้คุณอยู่ตามลำพัง
คุณต้องไปพัก ฉันจะอยู่เฝ้าให้เองค่ะ
- แน่ใจนะ - ไปเถอะค่ะ
คุณร้องไห้ทำไม
ฉันมีความสุขจ้ะ
เหตุผลตลกจัง
เธอจะเข้าใจเองเมื่อเธอโตขึ้น
อบิเกล
โคดี้ แกไม่เป็นไรแล้ว
ฉันไปหาแกได้ไหมคะ ว่าจะเอาการ์ดไปให้
ฉันจะไปบอกเบ็คกี้ คุณเข้าไปเยี่ยมแกเถอะ
คาร์สัน
เด็กนั่นรอดไหม
รอด
- คุณช่วยชีวิตแก - ผมทำสิ่งที่สมควรทำ
และคุณก็ทำสิ่งที่สมควรทำเพื่อแอมเบอร์
- แต่มันไม่พอ - ฉันเคยโมโหมาก
ฉันเสียใจที่เสียน้องไป และอยากโทษใครสักคน
และถ้าโทษคุณ มันง่ายกว่ามาก
แต่มันไม่ยุติธรรม
และมันไม่ถูกต้อง
คุณเชื่ออย่างนั้นจริงๆ เหรอ
ใช่
ผมอยากเป็นหมอด้วยเหตุผลเดียว
เพื่อช่วยเหลือคน
บางอย่างบอกฉันว่าคุณจะช่วยชีวิตคนอีกเยอะ
ฉันจะไม่ยืนขวางทางคุณด้วย
ดูสิครับ ขนาดแดชเชอร์ยังส่งการ์ดมา
ทุกคนคิดถึงเธอ
- ขอเข้าไปได้ไหมคะ - แน่นอนจ้ะ
ไว้ฉันมาหาทีหลังนะ
โคดี้ พี่เป็นห่วงเธอเหลือเกิน
เธอทำให้พี่กลัว
ขอโทษครับ
พี่ต่างหากที่ต้องขอโทษ
เรื่องอะไร
ที่ใช้เวลากับเธอนิดเดียว
แต่พี่สัญญาว่าพอเธออาการดีขึ้น
เราจะทำทุกอย่างด้วยกันเหมือนแต่ก่อน
พี่จะเป็นพี่เธอเสมอ โคดี้
ต่อให้ผมทำตัวน่ารำคาญเหรอ
น้องชายก็อย่างนั้นนี่นา
งานฉลองวันเกิดโคดี้มีอะไรให้ช่วยหรือเปล่า
ฉันอบเค้กเรียบร้อย คุณช่วยตกแต่งได้ไหม
ไม่ต้องพูดแล้วค่ะ
ภาพที่ไม่เคยคิดว่าจะได้เห็น
เดี๋ยวฉันตามไป
ฉันนึกว่าคุณไปเมื่อวาน
ได้ยินว่าแถบเคป ฟูลเลอร์ตันอากาศไม่ค่อยดี
ผมไม่อยากเสี่ยง
ที่จริง บิลใจดีมากพอ
ให้ผมอยู่อีกวันจนกว่าจะได้ข่าว
เรื่องอะไร
เรื่องลูกชายคุณ
ผมดีใจที่แกรอด
ขอบคุณค่ะ เฮนรี่
ถึงเวลาต้องไปแล้ว
งั้นก็ลากันตรงนี้สินะ
ผมจะกลับมาก่อนคุณรู้ตัว
ผมไม่มั่นใจนักหรอก
รักษาตัวนะ เฮนรี่
คุณด้วย
ขึ้นไป
ผมจัดการให้เอง
ฉันทำได้
คุณไม่ควรมาทำงานในครัว
เฟธดูโคดี้อยู่ แกพ้นขีดอันตรายแล้ว
คาร์สัน เชเพิร์ด ฟ้าลิขิตให้คุณเป็นหมอ ไม่ใช่พ่อครัว
- เรื่องนั้นผมไม่แน่ใจ - แต่ฉันแน่ใจ
ไม่เห็นเหรอ พระเจ้าส่งคุณมาโฮป แวลเลย์
เพื่อช่วยชีวิตเด็กคนนั้น
ความจริงก็คือ
โคดี้ช่วยชีวิตผม
พวกคุณทุกคนช่วยด้วย
แสดงว่าฟ้าลิขิตจริงๆ
โฮป แวลเลย์คือที่ที่ปาฏิหาริย์เกิดขึ้น
ที่ซึ่งความช่วยเหลือมา ณ เวลาที่เราไม่คาดหวัง
ผ่านมาสองสามสัปดาห์นับตั้งแต่โคดี้ผ่าตัด
แกหายดีเป็นปกติ
แต่บางครั้ง เราก็ต้องเกือบเสียคนที่รักไป
กว่าเราจะรู้ว่ามันสำคัญเพียงใด
ที่จะใช้เวลาร่วมกันให้คุ้มค่า
กลับมาบ้านเร็วๆ นะคะ แจ็กที่รัก
ไม่มีสิ่งใดเลอค่าสำหรับฉันไปมากกว่าตัวคุณ
ด้วยรักเต็มหัวใจ
เอลิซาเบธ
สุขสันต์วันเกิด โคดี้
เปิดของฉันต่อสิ
ผมติดค้างคำขอโทษคุณ
เรื่องอะไรเหรอ
ผมคิดผิดเรื่องคุณ
ผมดีใจที่ผมคิดผิด
ผมยอมรับคำขอโทษ
คุณตัดสินใจจะเปิดคลินิกที่นี่หรือยัง
ก็คิดๆ อยู่
ผมคุยกับสภาเมือง
และเสนอจ่ายเงินเดือนคุณครึ่งหนึ่ง
เป็นข้อเสนอที่ใจดีมาก
ไม้เบสบอลยี่ห้อสไนเดอร์ของแท้
- ขอบคุณครับ คุณเชเพิร์ด - ไม่ใช่คุณสิ เขาเป็นหมอนะ
ด้วยความยินดี
อันนี้จากเรา จากลีน่ะ
"การผจญภัยของทอม ซอว์เยอร์"
ขอบคุณครับ คุณโคลเตอร์
ด้วยความยินดี โคดี้
ใครคือแพทริก โคลเตอร์ครับ
เขาเป็นคนที่พิเศษมากๆ
เธอทำให้ฉันคิดถึงเขา
นี่เป็นวันเกิดที่ดีที่สุด
ก็นะ
มันยังไม่จบนะ
อะไรเหรอครับ
ของขวัญพิเศษจ้ะ
มีให้เบ็คกี้ด้วย
เป็นสิ่งที่ฉันอยากให้พวกเธอมานานมาก
จดหมายเพิ่งมาถึงเมื่อสัปดาห์ก่อน
อะไรเหรอคะ
ใบประกาศรับเป็นบุตรอย่างเป็นทางการ
หมายความว่าไงครับ
หมายความว่าคุณอบิเกลเป็นแม่พวกเธอจ้ะ
จริงเหรอครับ
จริงสิ
นับแต่นี้ไป พวกเธอเรียกฉันว่า "แม่" ได้
- ผมจะไปลองไม้ตีอันใหม่ - พี่ไปด้วย
ได้ แต่เพลาๆ หน่อยนะ หนุ่มน้อย กลับบ้านให้ทันข้าวเย็นด้วย
แน่นอนครับ แม่
ฉันจะไม่มีวันเบื่อเวลาได้ยินคำนั้น
ฉันดีใจกับคุณเหลือเกิน
กับพวกคุณทั้งสามคน
ขอบคุณนะ
(ขออุทิศแด่ออสการ์)
(คำบรรยายโดยปทุมจิต อธิคมกมลาศัย)